
Nolikums
SIA “ZAAO” Dabas un tehnoloģiju parka “URDA”
2026./2027.m.g.
vides akcija - erudīcijas spēle 
“URDAS mežģis”

	Mērķis

	Erudīcijas spēļu mērķis ir rosināt skolēnus pielietot jau esošās zināšanas un paplašināt savas zināšanas par vides jautājumiem (atkritumu neradīšana, samazināšana, pareiza apsaimniekošana, vides ilgtspēja, aprites ekonomika, dabas resursu saudzēšana), vienlaikus veicinot sadarbības prasmes strādāt komandā. Šādi skolēni ne tikai nostiprina un paplašina savu izpratni par vides aizsardzību un ilgtspējību, bet arī attīsta spēju efektīvi sadarboties un risināt problēmas kopā ar citiem.

	Organizatori
	SIA „ZAAO” Dabas un tehnoloģiju parks “URDA” (DTP URDA)

	Dalībnieki

	Alūksnes, Balvu, Cēsu, Gulbenes, Limbažu, Saulkrastu, Siguldas, Smiltenes, Valkas un Valmieras novadu:
· vispārējās izglītības iestādes;
· profesionālās izglītības iestādes.

Komandu var veidot vidusskolas, ģimnāzijas skolēni un tehnikuma audzēkņi. Vienas komandas dalībnieku skaits ir 3–4 dalībnieki.
· Var veidot vairākas komandas no vienas klases/ kursa.
· Lai pieteiktu komandu, nepieciešams komandas nosaukums un komandas kapteinis (to ieraksta pieteikumā komentāru sadaļā).
· Komanda dalībai spēlē jāpiesaka, aizpildot tiešsaistes anketu: https://www.urda.lv/pieteiksanas-akcijam/7. 
· No vienas izglītības iestādes var pieteikties neierobežots skaits komandu. 

	Akcijas norises laiks
	· Pieteikšanās akcijai līdz 2026. gada 31.decembrim, aizpildot elektronisko pieteikuma anketu.
· Divas spēļu kārtas norisināsies tiešsaistē - 2027. gada 25. janvārī un 22. februārī. 
· Akcijas noslēguma pasākums - trešā fināla kārta plānota 2027.gada 18. martā klātienē DTP “URDA”, Cēsu nov.

	Vieta un laiks
	Akcija - erudīcijas spēle norisināsies 2026./2027.mācību gadā trīs kārtās - divas no tām tiešsaistē, trešā - fināla kārta - klātienē DTP URDA,  Daibē. 
· 1.kārta – 2027.gada 25.janvāris pulksten 13.00 (tiešsaistē, plānotais laiks 2 h)
· 2.spēle - 2027.gada 22. februāris pulksten 13.00 (tiešsaistē, plānotais laiks 2 h)
· 3.spēle - 2027.gada 18.marts (klātienē Dabas un tehnoloģiju parkā URDA Daibē, ‘’Stūri’’, Stalbes pagasts, Cēsu novads. Ierašanās un reģistrēšanās  no pl. 9.00)

Spēles organizatori patur tiesības mainīt spēles norises datumu un/vai laiku, iepriekš par to informējot spēles dalībniekus. 

	Erudīcijas spēles noteikumi
	Tiešsaistes erudīcijas spēles gaita: 
1. Spēle norisinās attālināti, katrai komandai pieslēdzoties ar vienu savu viedierīci (mobilais telefons, planšetdators), kurā jāiesniedz atbildes. 
2. Komanda atbildi iesniedz komandas kapteiņa viedierīcē. Visas komandas vienlaicīgi spēlē vienādus jautājumus. 
3. Spēles laikā nav atļauts izmantot palīglīdzekļus. 
4. Uzvar tā komanda, kurai ir vislielākais punktu skaits. 
5. No abām online spēlēm 8 komandas, kuras ieguvušas lielāko punktu skaitu, tiek uzaicinātas uz finālu.

Klātienes erudīcijas spēles gaita: 
1. Spēle norisinās klātienē DTP URDA. 
2. Pēc katras kārtas spēles vadītāji iepazīstina ar pareizajām atbildēm. 
3. Spēles saturā ir iekļauti dažāda veida jautājumi: atvērtie, slēgtie, attēlu, audio.
4. Spēles laikā nav atļauts izmantot viedierīces un citus palīglīdzekļus.
5. Uzvar tā komanda, kurai ir vislielākais punktu skaits. 
Precīzāks info sekos tām komandām, kas pieteiksies dalībai vides akcijā- erudīcijas spēlē.

	Vērtēšana
	Online spēles vērtēšanas kārtība: 
1. Spēlē norisinās komandas kapteiņa viedierīcē, t.i., katra komanda spēli veic no vienas viedierīces.   
2. Ja vairākām komandām ir vienāds punktu skaits, tad tiek izmantots pārspēles jautājums. 
3. Spēli uzvar tā komanda, kura iegūst vislielāko punktu skaitu. 

Klātienes spēles vērtēšanas kārtība:
1. Summēsies iegūtie punkti erudīcijas spēlē un uzdevumi dabā.
2. Ja vairākām komandām ir vienāds punktu skaits, tad uzvarētājs tiek noteikts ar pārspēles jautājumu visai komandai. Atbildi komandas iesniedz rakstiski un vienlaicīgi.
3. Spēles uzvarētājs ir tā komanda, kura iegūst vislielāko punktu skaitu.

	Balvu fonds
	1.vieta - 300 eiro vērtībā transporta kompensācija.
2.vieta - 250 eiro vērtībā transporta kompensācija.
3.vieta - 200 eiro vērtībā transporta kompensācija.

	Apbalvošana 
	Tiek apbalvotas tikai klātienes spēles - fināla kārtas pirmās trīs uzvarētājkomandas* 

*Ja divām vai vairāk komandām ir vienāds punktu skaits un tās tehniski ir uzvarētājas, tiek izspēlēts pārspēles jautājums. 

	Publicitāte 
	Pasākumi tiks filmēti un fotografēti, materiāli var tikt publicēti www.udra.lv, URDA Facebook kontā un URDA Instagram kontā 

	Papildus noteikumi
	Akcijas organizētājs patur tiesības mainīt akcijas nolikumu, ja rodas šāda nepieciešamība.

	Kontaktpersona 
	Evija Tiltiņa, SIA “ZAAO”, Vides izglītības projektu vadītāja 
Tālr: 25459399, e-pasts: izglitiba@zaao.lv

